text: Silenci... És la Setmana sense Soroll - La Torre de Barcelona
  Silenci… És la Setmana sense Soroll
  Avui, 28 d'abril, és el Dia Internacional de la Conscienciació sobre el soroll i per celebrar-ho, la Generalitat de Catalunya ha organitzat la Setmana sense Soroll. Les activitats proposades van dirigides a conscienciar a la ciutadania sobre la necessitat de tenir cura de la contaminació acústica, sobretot en l'entorn urbà que vivim.
  1 Una setmana sense soroll però amb molta activitat
  1.1 Accions en les que pots participar:
  Una setmana sense soroll però amb molta activitat
  El lema que impulsa la Generalitat és "Stop soroll!" arriba a escoles, administracions i també associacions o entitats socials. S'oferirà tot un seguit d'activitats que van començar aquest dilluns i seguiran fins diumenge.
  Algunes d'aquestes propostes són vídeos, jocs educatius i exposicions virtuals. Però també s'hi impartiran seminaris en línia com el d'ahir de 19h a 20.15h. "Mapes Estratègics de Soroll ambientals. Què són? Presentació de resultats obtinguts a la 3a fase de la directiva europea".
  Altres seminaris en línia als que pots assistir:
  "Nou recurs d'aprenentatge i servei sobre acústica ambiental en equipaments municipals". 28 d'abril a les 19h.
  "Què fer davant del soroll?". 29 d'abril a les 19h.
  "Obre en un nova finestra". De forma excepcional, el 3 de maig a les 19h.
  Accions en les que pots participar:
  "Fotografiem el silenci": L'acció consisteix a fer una fotografia i/o un fotomuntatge on es mostrin diferents fonts de soroll acompanyades d'un missatge o reflexió que promogui la reducció de la contaminació acústica, i fer-ne difusió a les xarxes socials.
  "Flash Mob, Stop Soroll": L'acció consisteix a preparar una coreografia conjunta de curta durada on es llenci un missatge relacionat amb la importància de silenciar el soroll. Posteriorment, fer difusió del flash Mob a les xarxes socials.
  Tant en la primera com en la segona activitat, van dirigides a tota la comunitat educativa, de qualsevol edat, interessada en preservar l'entorn acústic. I d'entre totes les escoles que hi participin, es sortejarà un taller sobre la contaminació acústica.